**Ministru kabineta rīkojuma**

**„Par iemaksas veikšanu finanšu atbalsta mehānismā Austrumu partnerības valstu iesaistīšanai kopējās drošības un aizsardzības politikas darbībās”**

**projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Izvērtējot reģionālās drošības vidi, kā arī partnerības ar Eiropas Savienības (turpmāk – ES) Austrumu kaimiņvalstīm nozīmi, mērķis ir veikt iemaksu finanšu atbalsta mehānismā Austrumu partnerības valstu iesaistīšanai kopējās drošības un aizsardzības politikas darbībās, lai veicinātu sadarbību, sniegtu atbalstu Austrumu partnerības valstīm (Armēnijai, Azerbaidžānai, Baltkrievijai, Gruzijai, Moldovai un Ukrainai) un iespēju izmantot ES piedāvātos politikas un finanšu instrumentus. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Aizsardzības ministrija plāno veikt iemaksu finanšu atbalsta mehānismā (turpmāk – Trasta fonds) Austrumu partnerības valstu iesaistīšanai kopējās drošības un aizsardzības politikas darbībās (turpmāk – KDAP), kas 2014. gadā tika izveidots pēc Ungārijas Aizsardzības ministrijas, Latvijas Republikas Aizsardzības ministrijas, Lietuvas Republikas Nacionālās Aizsardzības ministrijas un Apvienotās Karalistes Aizsardzības ministrijas tehniskās vienošanās. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ministru kabineta rīkojuma projekts ir sagatavots, lai Latvija varētu piedalīties finanšu atbalsta mehānismā Austrumu partnerības valstu ciešākai sadarbībai un veicinātu to iesaistīšanos KDAP pasākumos. Starpvalstu sadarbība šādā formātā paver iespējas veicināt reģionālo drošību ES un Baltijas valstu reģionā.  Trasta fonds izveidots, uzsverot sadarbības nozīmi ar ES Austrumu partnerības valstīm, kā arī ņemot vērā Austrumu partnerības valstu pieaugošo interesi par iesaistīšanos un sadarbību ES KDAP jomā, tostarp iespēju piedalīties ES vadītajās krīzes pārvarēšanas operācijās. Trasta fonda izveide balstās partnerībā ar ES Austrumu partnerības kaimiņvalstīm, un šī partnerība nozīmē nodrošināt drošību un stabilitāti Eiropā.  Saskaņā ar Trasta fonda noteikumiem Austrumu partnerības valstis var iesniegt projektu pieteikumus par finansējuma vai līdzfinansējuma piesaisti dalībai ES KDAP aktivitātēs, tai skaitā dalībai krīzes vadības misijās, ar to saistītajos militārajos treniņos, specializētajos kursos, semināros, konferencēs un citos mācību pasākumos.  Latvija ir veikusi iemaksas 2014. gadā, un minētās iemaksas fondā ir izlietotas. Latvijas līdz šim ir atbalstījusi Austrumu partnerības Trasta fonda iniciatīvu, kā arī ir viena no fonda dibinātājvalstīm. Latvijas Republikas Aizsardzības ministrija ir atbildīgā institūcija par iesaisti Austrumu partnerības Trasta fondā.  Atzīstot finansiālos ierobežojumus, ar ko saskaras Austrumu partnerības valstis, kā arī uzsverot nepieciešamību sekmēt veiksmīgu KDAP sadarbību ar Austrumu partnerības valstīm, nepieciešams veikt 20 000 *euro* iemaksu Austrumu partnerības Trasta fondā. | |
| 3. | Projekta izstrādē iesaistītās institūcijas un publiskas personas kapitālsabiedrības | | Aizsardzības ministrija | |
| 4. | Cita informācija | | Papildu saistības Latvijas Republikai šis projekts neuzliek.  Iemaksa Trasta fondā 20 000 *euro* apmērā tiks nodrošināta no Aizsardzības ministrijai 2019. gadā piešķirtajiem valsts budžeta līdzekļiem starptautiskajām iemaksām Aizsardzības ministrijas budžeta programmas 30.00.00 „Valsts aizsardzības politikas realizācija” ietvaros. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| Projekts šo jomu neskar. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | |
| Projekts šo jomu neskar. | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | |
| Projekts šo jomu neskar. | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | |
| 1. | | Saistības pret Eiropas Savienību | | Nav attiecināms |
| 2. | | Citas starptautiskās saistības | | Nav attiecināms |
| 3. | | Cita informācija | | Nav attiecināms |
| **VI. Sabiedrības līdzdalība un komunikācijas aktivitātes** | | | | |
| Projekts šo jomu neskar. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav |

Ministru prezidenta biedrs,

aizsardzības ministrs A. Pabriks

Z. Sergejeva, 67335096

Zelma.Sergejeva@mod.gov.lv